Source: https://esluzby.bratislava.sk/info/216/company/14
Timestamp: 2019-11-22 06:14:41+00:00

Document:
Žiadateľ - fyzická osoba, ktorý spĺňa podmienky pre nájom obecného bytu v mestskej časti Bratislava-Nové Mesto, môže požiadať o zaradenie do zoznamu žiadateľov, pričom po preskúmaní podmienok a splnení náležitostí Mestská časť Bratislava-Nové Mesto pridelí žiadateľovi obecný byt, v prípade právnických osôb definovaných v §3a Zásad hospodárenia s bytmi v mestskej časti Bratislava - Nové Mesto v znení jeho dodatkov týmto môže byť pridelený byt aj mimo poradia zoznamu žiadateľov
Podmienky pre pridelenie obecného bytu fyzickej osobe a náležitosti žiadosti
Podmienky pre zaradenie fyzickej osoby do zoznamu žiadateľov o nájom obecného nájomného bytu vo vlastníctve alebo správe mestskej časti Bratislava-Nové Mesto a následného pridelenia bytu vrátane požadovaných náležitostí žiadosti sú definované v §2 a §3 Zásad hospodárenia s bytmi:
nie je nájomcom alebo vlastníkom bytu alebo rodinného domu alebo,
žiadateľ má trvalý pobyt v mestskej časti Bratislava-Nové Mesto, ak žiadosť podávajú manželia, túto podmienku musí spĺňať aspoň jeden z manželov,
mesačný príjem žiadateľa je vo výške minimálne 1,2 násobku životného minima, najviac však vo výške trojnásobku životného minima.
K žiadosti je okrem uvedenia náležitostí potrebné priložiť nasledujúce prílohy:
Fotokópia preukazu totožnosti žiadateľa
Fotokópia preukazu totožnosti ďalšej posudzovanej dospelej osoby (manžel/ka, druh/žka atď.)
Fotokópia rodného listu dieťaťa/detí žiadateľa
Doklad preukazujúci čistý mesačný príjem žiadateľa (plat, dôchodok, invalidný dôchodok, dávky v nezamestnanosti, sociálne dávky) za posledných 12 kalendárnych mesiacov odo dňa podania žiadosti
Doklad preukazujúci čistý mesačný príjem spolužiadateľa – manžel/manželka, druh/družka (plat, dôchodok, invalidný dôchodok, dávky v nezamestnanosti, sociálne dávky) za posledných 12 kalendárnych mesiacov odo dňa podania žiadosti ďalšej posudzovanej osoby (manžel/ka, druh/žka atď.)
Doklad o poberaní a výške rodinných prídavkov Doklad o poberaní a výške výživného na dieťa
Potvrdenie od správcu bytového domu o počte nahlásených osôb na služby kde žiadateľ v súčasnosti býva
Kópia zmluvy o ubytovaní, kde v súčasnosti žiadateľ býva
Žiadateľ je povinný najmenej raz za tri roky od podania žiadosti aktualizovať svoju žiadosť v rozsahu podľa §2 ods. 1 Zásad hospodárenia s bytmi v mestskej časti Bratislava - Nové Mesto
Ak žiadateľ svoju žiadosť v lehote troch rokov neaktualizuje ani raz, mestská časť Bratislava-Nové Mesto takúto žiadosť zo zoznamu žiadostí vyradí.
Podmienky pre pridelenie obecného bytu právnickej osobe vrátane požadovaných náležitostí žiadosti sú definované v §2 a §3a Zásad hospodárenia s bytmi:
Žiadateľom je právnická osoba
a) pôsobiaca vo verejnom sektore a plniaca úlohy na úseku ochrany práv dieťaťa
b) právnická osoba, ktorá je zaregistrovaná v súlade s § 62 a nasl. zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, pričom vykonáva činnosti na úseku sociálnej ochrany detí a/alebo pomoci deťom
Mestská časť neuzavrie nájomnú zmluvu s právnickou osobou, ak fyzická osoba, ktorá bude v podnájomnom vzťahu k mestskej časti, nespĺňa podmienku podľa § 3 ods. 1 písm. b)
Výška nájomného sa určuje podľa Opatrenia Ministerstva financií Slovenskej republiky z 23.apríla 2008 č.01/R/2008 o regulácii cien nájomného, v znení opatrenia č. 02/R/2008 a opatrenia č. 01/R/2011, v znení neskorších predpisov.

References: §3
 §2
 §3
 §2
 §2
 §3
 § 62
 § 3